cyanic-selkie/wikianc huggingface dataset:
Α.Ο. Διομήδης Άργους
Τμήμα Χειροσφαίρισης
Το τμήμα χειροσφαίρισης ιδρύθηκε το 1984 και είναι το γνωστότερο του ομίλου καθώς αγωνίζεται στην Α1 εθνική κατηγορία του πανελληνίου πρωταθλήματος ανδρών, έχοντας κατακτήσει 1 πρωτάθλημα Ελλάδας 2012. Η μεγαλύτερη επιτυχία του συλλόγου είναι η κατάκτηση το 2012 του ευρωπαϊκού κυπέλλου Η επιτυχία αυτή αποτελεί την μεγαλύτερη διάκριση της Ελλάδας στη χειροσφαίριση τόσο σε συλλογικό, όσο και σε εθνικό επίπεδο. Ο Διομήδης είναι ο μοναδικός σύλλογος επαρχίας στην Ελλάδα, (εκτός Αθήνας-Θεσσαλονίκης) και σε όλα τα ομαδικά αθλήματα που έχει κατακτήσει ευρωπαϊκό κύπελο. Επίσης έχει συμμετοχές σε 5 φάιναλ φορ κυπέλλου Ελλάδας και πλέι οφς πρωταθλήματος. Το 2012-2013 ήταν ο εκπρόσωπος της Ελλάδας στην μεγαλύτερη ευρωπαϊκή διοργάνωση συλλόγων, στο
βρέθηκε αντιμέτωπος με τους κορυφαίους ευρωπαϊκούς συλλόγους όπως Barcelona, Real, Valladolid, Ciudad Real, Portland San Antonio, Flensburg, Kiel κ.α. Το τμήμα δραστηριοποιείται επίσης με ομάδες και στις ηλικιακές κατηγορίες εφήβων, παίδων, παμπαίδων, μίνι και προμίνι διατηρώντας οργάνωση ακαδημιών χειροσφαίρισης με διακρίσεις στις τελικές φάσεις των πανελληνίων πρωταθλημάτων των αντίστοιχων ηλικιακών κατηγοριών.
1984-85, 1η χρονιά, Β΄εθνική (το ξεκίνημα)
left|thumb|150px|1984-1985 right|thumb|100px|Βαθμ.84-85 Ήταν η πρώτη συμμετοχή του Διομήδη Άργους στην Β’ εθνική κατηγορία (στον α’ υποόμιλο του Γ’ ομίλου) με 8 ομάδες από την Πάτρα, 1 από το Αίγιο και 1 από την Κόρινθο (σύνολο 11). Ο πρώτος αγώνας στην ιστορία του Διομήδη έγινε την Κυριακή στις 7 Οκτωβρίου 1984 στην Πάτρα όπου αντιμετώπισε και νίκησε τον Αετό Πατρών με 14-7 με 10 γκολ του Γιώργου Μπαναγή. Η ομάδα του Άργους κατάφερε να σωθεί την τελευταία αγωνιστική νικώντας στις 24 Μαρτίου 1985 μέσα στο Αίγιο τον Κεραυνό 23-27 με 10 γκολ του Δημητρακόπουλου Δημήτρη. Προπονητής ήταν ο Καμπόσος Παναγιώτης με έφορο τον κ. Σοββατζόπουλο Παναγιώτη.
1985-86, 2η χρονιά, Β΄εθνική (παραμονή στα μπαράζ)
left|thumb|150px|1985-1986 right|thumb|100px|Βαθμ.85-86 Η δεύτερη χρονιά στην ιστορία του Διομήδη ήταν ακόμα πιο δύσκολη.
Συμμετέχοντας στον Γ’ όμιλο της Β’ εθνικής, με 6 ομάδες από την Πάτρα, 3 από την Άρτα, 1 από τα Ιωάννινα, 1 από την Κέρκυρα, 1 από την Κόρινθο και 1 από την Βοιωτία (σύνολο 14). Ο ΔΙΟΜΗΔΗΣ πάλεψε μέχρι το τέλος για την παραμονή του στην Β’ εθνική, κάτι που κατάφερε μετά από αγώνα μπαράζ με την Μέλισσα Άρτας. Ο αγώνας μπαράζ πραγματοποιήθηκε στην αρχή της επόμενης χρονιάς την Δευτέρα 29 Σεπτεμβρίου 1986 στο Άργος, με νίκη του ΔΙΟΜΗΔΗ 13-12, με 7 γκολ του Κώστα Βλαχοσπύρου. Προπονητής ήταν ο κ. Κούρος Λουκάς με έφορο τον κ. Συρεγγέλα Επαμεινώνδα.
1986-87, 3η χρονιά, Β΄εθνική (παραμονή και 5ος)
left|thumb|150px|1986-1987 right|thumb|101px|Βαθμ.86-87 Το ξεκίνημα της 3ης χρονιάς για τον ΔΙΟΜΗΔΗ ήταν πολύ σημαντικό για την μετέπειτα πορεία του, καθώς το αποτέλεσμα του αγώνα μπαράζ απέναντι στην Μέλισσα Άρτας θα έκρινε σε ποια κατηγορία θα συνέχιζε η ομάδα του Άργους. Ο ΔΙΟΜΗΔΗΣ κατάφερε τελικά να παραμείνει στην Β’ εθνική, νικώντας την ομάδα της Άρτας δύσκολα με 13-12, έχοντας μάλιστα βρεθεί στο ημίχρονο πίσω στο σκορ με 6-9. Εξασφάλισε έτσι τη συμμετοχή του για 3η χρονιά στον Γ’ όμιλο της Β’ εθνικής, με 4 ομάδες από την Πάτρα, 2 από την Άρτα, 2 από τα Ιωάννινα, 1 από την Βοιωτία, 1 από την Κόρινθο και 1 από το Ναύπλιο την Γ.Ε. Αργολίδας (σύνολον 12). Πραγματοποιώντας πολύ καλή πορεία τερμάτισε στην 5η θέση θέτοντας τις βάσεις για κάτι καλύτερο τις επόμενες χρονιές. Προπονητής ήταν ο κ. Νικητόπουλος Νίκος με έφορο τον κ. Συρεγγέλα Επαμεινώνδα.
1987-88, 4η χρονιά, Β΄εθνική (μαζεύται κόσμος και 5ος)
left|thumb|150px|1987-1988 right|thumb|100px|Βαθμ.87-88 Τέταρτη χρονιά για την ομάδα του ΔΙΟΜΗΔΗ στον Γ’ όμιλο της Β’ εθνικής με 6 ομάδες από την Πάτρα, 1 από τα Ιωάννινα, 1 από την Άρτα, 1 από την Κόρινθο και 3 από την Αργολίδα (Διομήδης, ΑΕΚ Άργους, Οίακας Ναυπλίου), σύνολο 12. Η ομάδα του ΔΙΟΜΗΔΗ δείχνει πλέον ότι βρίσκεται σε ανοδική πορεία πραγματοποιώντας πολύ καλές εμφανίσεις, κερδίζοντας έτσι τους φιλάθλους της πόλης που του συμπαρίστανται σε κάθε παιχνίδι. Οι καλές εμφανίσεις φέρνουν την ομάδα να τερματίζει και πάλι στην 5η θέση της τελικής βαθμολογίας δείχνοντας ότι έχει έρθει η ώρα για κάτι καλύτερο. Προπονητής ήταν ο κ. Νικητόπουλος Νίκος (2η χρονιά) με έφορο τον κ. Συρεγγέλα Επαμεινώνδα.
1988-89, 5η χρονιά, Β΄εθνική (άνοδος στην Α2)
left|thumb|150px|1988-1989 right|thumb|100px|Βαθμ.88-89 Φτάσαμε στην 5η χρονιά του ΔΙΟΜΗΔΗ στη Β’ εθνική και στον Γ’ όμιλο με 4 ομάδες από την Πάτρα, 1 από τα Ιωάννινα, 1 από την Άρτα, 1 από την Κόρινθο, 1 από την Κέρκυρα, 1 από την Βοιωτία και 3 από την Αργολίδα (Διομήδης, Γ.Ε. Αργολίδας, Οίακας Ναυπλίου), σύνολο 12. Προπονητής παραμένει για 3η χρονιά ο κ. Νικητόπουλος Νίκος, μια χρονιά σταθμό στην ιστορία του ΔΙΟΜΗΔΗ καθώς στο τέλος της η ομάδα του Άργους πανηγύρισε την άνοδό της στην νεοσύστατη τότε Α2 Εθνική κατηγορία, πραγματοποιώντας την πρώτη της μεγάλη επιτυχία. Ο σημαντικότερος αγώνας που τελικά έκρινε και την άνοδο στην Α2 έγινε στο Άργος στις 8/4/1989 απέναντι στον Α.Γ.Σ. Ιωαννίνων, μια ομάδα που με νίκη ανέβαινε στην Α1, κάτι που όμως της στέρησε η ομάδα του Άργους αφού κατάφερε να νικήσει με 24-23 εξασφαλίζοντας έτσι την άνοδό της στην Α2. Σε αυτό τον αγώνα ο Διομήδης αγωνίσθηκε με την παρακάτω σύνθεση.Συρεγγέλας Θ., Βλαχοσπύρος Κ. 4, Μητρόπαπας 8, Τσουφλίδης 5, Βασιλόπουλος 3, Φλέσσας 4, Ορφανός, Μπελιτσιάνης, Συρεγγέλας Ν.Προπονητής ήταν ο κ. Νικητόπουλος Νίκος (3η χρονιά) με έφορο τον κ. Συρεγγέλα Επαμεινώνδα.
1989-90, 6η χρονιά, Α2 εθνική (ιστορική νίκη με Πανιώνιο, επιστροφή στην Β΄)
left|thumb|150px|1989-1990 right|thumb|100px|Βαθμ.89-90 Η 6η χρονιά στην ιστορία του ΔΙΟΜΗΔΗ θα έβρισκε την ομάδα ανάμεσα στις 12 που αποτέλεσαν την πρώτη διοργάνωση της Α2 εθνικής κατηγορίας στην Ελλάδα. Αυτές ήταν 2 από την Αθήνα (Πανελλήνιος, Πανιώνιος), 2 από τη Θεσσαλονίκη (ΧΑΝΚ, Φοίβος Συκεών), η Γ.Ε. Βέροιας, ο Φοίνικας Πατρών, η Αναγέννηση Άρτας, ο Α.Γ.Σ. Ιωαννίνων, ο Τελαμώνας Σαλαμίνας, το Περιστέρι Χανίων και η Κόρινθος. Με προπονητή τον κ. Σαμπάνη Παναγιώτη και την διοίκηση κοντά στην ομάδα, ο ΔΙΟΜΗΔΗΣ χωρίς να κάνει μεταγραφές ξεκίνησε με μεγάλη νίκη στην πρεμιέρα απέναντι στον Πανιώνιο με 22-20, αλλά ο σοβαρός τραυματισμός του Βασιλόπουλου (έμεινε εκτός για 4 μήνες) και οι λίγες λύσεις στο δυναμικό της ομάδας οδήγησαν τον ΔΙΟΜΗΔΗ στη Β’ εθνική.Προπονητής ήταν μέχρι της αρχές του 2ου γύρου ο κ. Σαμπάνης Παναγιώτης και μετά ανέλαβε ο τερματοφύλακας της ομάδας κ. Σωτηρόπουλος Νίκος έως το τέλος.
1990-91, 7η χρονιά, Β΄εθνική (παίκτης προπονητής και οι πρώτοι παίδες)
Η επόμενη μέρα για την ομάδα του Διομήδη, μετά τον υποβιβασμό από την Α2, έδειχνε αβέβαιη καθώς η χρονιά ξεκινούσε χωρίς προπονητή και φυσικά χωρίς προετοιμασία. Χρέη προπονητή ανέλαβε ο Συρεγγέλας Θεόδωρος, τερματοφύλακας της ομάδας. Η αρχή δεν ήταν καλή με 2 ήττες στα τρία πρώτα παιχνίδια, ενώ την 4η αγωνιστική η ομάδα για πρώτη φορά στην ιστορία της δεν κατέβηκε να αγωνισθεί στον αγώνα με τον Φαίακα στην Κέρκυρα. Μετά από αυτό το γεγονός ο έφορος της ομάδας κ. Συρεγγέλας Ε. έκανε πρόταση στον πίβοτ της ομάδας Μητρόπαπα Ανδρέα να αναλάβει προπονητής. Έτσι από την 5η αγωνιστική η ομάδα του Άργους είχε και επίσημα προπονητή, ο οποίος στηρίχθηκε κυρίως στο νέο αίμα της ομάδας φέρνοντας την ομάδα στην 4η θέση του Γ’ ομίλου της Β’ εθνικής, καθώς και στην 5η θέση στο Πανελλήνιο πρωτάθλημα Παίδων.Προπονητής ήταν μέχρι την 4η αγωνιστική ο κ. Συρεγγέλας Θεόδωρος και από την 5η αγωνιστική ο κ. Μητρόπαπας Ανδρέας με έφορο τον κ. Συρεγγέλα Επαμεινώνδα.
1991-92, 8η χρονιά, Β΄εθνική (οι πρώτες μεταγραφές, μια ανάσα από την άνοδο, 3ος)
Φτάνοντας στην 8η χρονιά της ιστορίας του (7η συμμετοχή στη Β’ εθνική) ο ΔΙΟΜΗΔΗΣ με προπονητή τον κ. Μητρόπαπα Ανδρέα, για πρώτη φορά αποκτά παίκτες την περίοδο των μεταγραφών (Γαλλιάκη από Πανελλήνιο και Πραγκαστή από ΑΕΚ Άργους) και φτάνει μια ανάσα από τα μπαράζ ανόδου στην Α2 τερματίζοντας τελικά στην 3η θέση με 24 β., πίσω από τον Ολυμπιακό Πατρών (33 β.) και Άγριο Ζεύς Αγρινίου (25 β.).Προπονητής ήταν ο κ. Μητρόπαπας Ανδρέας (2η χρονιά) με έφορο τον κ. Συρεγγέλα Επαμεινώνδα.
1992-93, 9η χρονιά, Β΄εθνική (πτώση στην Γ΄εθνική)
Η 9η χρονιά της ιστορίας του Διομήδη (8η στην Β’ εθνική) ήταν μια από τις χειρότερες καθώς υποβιβάσθηκε για πρώτη φορά από τη Β’ εθνική. Με νέο προπονητή τον κ. Πραγκαστή Νίκο η ομάδα του Άργους δεν τα κατάφερε στον Γ’ όμιλο της Β’ εθνικής απέναντι σε 4 ομάδες από την Πάτρα, 1 από την Κέρκυρα, 1 από την Άρτα, 1 από Λουτράκι 1 από το Αγρίνιο και την ΑΕΚ Άργους.Προπονητής ήταν ο κ. Πραγκαστής Νίκος με έφορο τον κ. Συρεγγέλα Επαμεινώνδα.
1993-94, 10η χρονιά, Γ΄εθνική (παραμένει στην Γ΄εθνική)
left|thumb|150px|1993-1994 Η 10η χρονιά στην ιστορία του ΔΙΟΜΗΔΗ βρίσκει την ομάδα του Άργους να συμμετέχει για πρώτη φορά στο πρωτάθλημα της Γ’ εθνικής, με αντιπάλους 6 ομάδες από την Αθήνα και 2 από το Ναύπλιο (Γ.Ε.Αργολίδας και Αλκυών Δρεπάνου). Στη θέση του προπονητή επανέρχεται μετά από απουσία ενός χρόνου ο κ. Μητρόπαπας Ανδρέας με έφορο για τον πρώτο μήνα τον κ. Παπαδόπουλο Αναστάσιο.
Το υπόλοιπο της χρονιάς συνεχίστηκε με μοναδική βοήθεια από την Διοίκηση του ΔΙΟΜΗΔΗ αυτή του αντιπρόεδρου του κ. Σχίζα Παναγιώτη πού στήριξε την προσπάθεια της ομάδας οικονομικά. Στο αγωνιστικό μέρος ο ΔΙΟΜΗΔΗΣ αντιμετωπίζοντας προβλήματα λόγω απουσίας αρκετών αθλητών εκτός Άργους και μη συμμετοχής τους σε όλους τους αγώνες, παρέμεινε στην Γ’ εθνική λόγω της αύξησης των ομάδων από την ομοσπονδία.Προπονητής ήταν ο κ. Μητρόπαπας Ανδρέας, με έφορο τον κ. Σχίζα Παναγιώτη.
1994-95, 11η χρονιά, Γ΄εθνική (η ομάδα πέφτει στην Δ΄εθνική)
Φτάνοντας στην 11η χρονιά της ιστορίας του ΔΙΟΜΗΔΗ βρίσκουμε την ομάδα του Άργους να συμμετέχει για 2η φορά στην Γ’ εθνική η οποία έγινε σε δύο φάσεις. Στην πρώτη φάση συμμετείχαν 6 ομάδες από την Αργολίδα με τις 3 πρώτες να συνεχίζουν στην επόμενη φάση όπου θα αντιμετώπιζαν τις 3 πρώτες από τον όμιλο Κρήτης-Μυτιλήνης. Η ομάδα συνεχίζει με μοναδική αλλαγή στο έμψυχο δυναμικό της την απώλεια του πρώτου σκόρερ τις προηγούμενης χρονιάς, Ρέντα Παναγιώτη ο οποίος παραχωρήθηκε δανεικός στον Πανελλήνιο. Προπονητής παραμένει ο κ. Μητρόπαπας Ανδρέας έχοντας πλέον την ευθύνη για όλη τη λειτουργία του τμήματος handball, με μοναδικό οικονομικό έσοδο πλέον την κρατική επιχορήγηση που αναλογούσε στο τμήμα, όταν και αν αυτή ερχόταν, πάντα βέβαια ετεροχρονισμένα (τουλάχιστον 2 χρόνια). Στα αγωνιστικά η ομάδα πέρασε στην επόμενη φάση αλλά αν και ισοβάθμησε στην 2η θέση με Γ.Ε. Αργολίδας και Αλκυών Δρεπάνου υποβιβάστηκε στο τοπικό (Δ’ εθνική) καθώς η ομοσπονδία βρισκόταν σε περίοδο <<πειραματισμών>> και αύξανε ή μείωνε τις ομάδες ανάλογα με τις ανάγκες της. Έτσι ο γ’ όμιλος της Γ’ εθνικής δημιουργήθηκε με 8 ομάδες από τον όμιλο της Πάτρας και 2 από την Αργολίδα…Προπονητής ήταν ο κ. Μητρόπαπας Ανδρέας (2η συνεχή και 4η συνολικά).
1995-96, 12η χρονιά, Δ΄εθνική (η χειρότερη χρονιά, χάνεται ο Βαγγέλης)
Η 12η χρονιά στην ιστορία του ΔΙΟΜΗΔΗ βρίσκει την ομάδα του Άργους στη χειρότερη θέση στην ιστορία της καθώς θα αγωνίζεται στην Δ’Εθνική, ουσιαστικά στο τοπικό για πρώτη φορά τόσο χαμηλά. Αυτό όμως ήταν τελικά το λιγότερο αφού στις 5 Ιουνίου 1995 ο ΔΙΟΜΗΔΗΣ έχασε σε τροχαίο δυστύχημα το μεγαλύτερο ταλέντο που είχε αναδείξει, τον ΒΑΓΓΕΛΗ ΔΕΜΟΙΡΟ. Έχοντας επιστρέψει την προηγούμενη χρονιά σε πλήρη δραστηριότητα και πραγματοποιώντας την καλύτερή του σεζόν στην ομάδα (1ος σκόρερ & 1ος σε συμμετοχές) άφησε την οικογένειά του αλλά και την οικογένεια του ΔΙΟΜΗΔΗ μέσα στη θλίψη για τον άδικο χαμό του. Μετά από αυτό το σοκ ο ΔΙΟΜΗΔΗΣ ανασυντάχθηκε και έχοντας στη μνήμη για πάντα τον ΒΑΓΓΕΛΗ, έβαλε στόχο την επιστροφή στις επιτυχίες. Στην ομάδα επέστρεψαν οι Ρέντας (από Πανελλήνιο), Βλαχοσπύρος Ν. & Μπιτζής (από Β.Α.Ο.), ενώ ήρθαν από τον Γ.Σ.Άργους ο Γεώργας και από τον Αριστέα Άργους ο Δήμας. Η άνοδος στην Γ’Εθνική πραγματοποιήθηκε χωρίς προβλήματα, με προπονητή και μοναδικό υπεύθυνο του τμήματος Handball τον κ. Μητρόπαπα Ανδρέα για 3η συνεχή χρονιά και 5η συνολικά.
1996-97, 13η χρονιά, Γ’εθνική (2η συνεχόμενη άνοδος)
left|thumb|150px|1996-1997 Η 3η συμμετοχή στη Γ’Εθνική, στην 13η χρονιά της ιστορίας του ΔΙΟΜΗΔΗ, θα ήταν και η τελευταία στην κατηγορία αυτή καθώς η ομάδα του Άργους βρισκόταν πλέον σε ανοδική πορεία. Αντιμετωπίζοντας 3 ομάδες από την Πάτρα, 2 από το Αίγιο, 1 από το Αγρίνιο, 1 από την Άρτα και 1 από τον Πύργο (σύνολο 9), ανέβηκε στην Β’ εθνική έχοντας 15 νίκες και 1 ήττα στα χαρτιά καθώς την τελευταία αγωνιστική δεν πήγε να αγωνισθεί στον Πύργο αφού ήταν πλέον πρωταθλητής και με διαφορά. Το τμήμα Handball εξακολουθούσε να λειτουργεί αυτόνομο με μοναδικό υπεύθυνο του τμήματος και προπονητή τον κ. Μητρόπαπα Ανδρέα για 4η συνεχή χρονιά και 6η συνολικά.
1997-98, 14η χρονιά, Β’Εθνική (ανατροπή διοίκησης ομοσπονδίας στο Ναύπλιο)
left|thumb|150px|1997-1998 Ο ΔΙΟΜΗΔΗΣ επιστρέφει στη Β’Εθνική (9η συμμετοχή) φτάνοντας στην 14η χρονιά της ιστορίας του και στον γ’ όμιλο θα βρεθεί αντίπαλος με τις ίδιες ακριβώς ομάδες της προηγούμενης χρονιάς! Τον Αύγουστο του 1997 υπήρχαν εκλογές και η ομοσπονδία ανέβασε όλες τις ομάδες μια κατηγορία. Τελικά στις εκλογές που έγιναν στο Ναύπλιο, ανετράπη η διοίκηση της ομοσπονδίας με τους ανθρώπους του ΔΙΟΜΗΔΗ να συμμετέχουν στην ανατροπή αυτή.
Στα αγωνιστικά ο ΔΙΟΜΗΔΗΣ φτάνει μια ανάσα από την Α2 αλλά μία ήττα έκπληξη λίγο πριν τα Χριστούγεννα στο Αίγιο από τον Πήγασο αφήνει την ομάδα 1 βαθμό πίσω από την Προοδευτική Αγρινίου. Το τμήμα εξακολουθεί να λειτουργεί με μοναδικό υπεύθυνο και προπονητή τον κ. Μητρόπαπα Ανδρέα για 5η συνεχή χρονιά και 7η συνολικά.
1998-99, 15η χρονιά, Β’Εθνική (δεν κατεβαίνει...για να μην ανέβει)
Συμπληρώνοντας 10 συμμετοχές στη Β’Εθνική ο ΔΙΟΜΗΔΗΣ, διανύοντας την 15η χρονιά της ιστορίας του μετέχει στον γ’ όμιλο που διεξάγεται σε δύο φάσεις. Η ομάδα του Άργους φτάνει και πάλι κοντά στην Α2 αλλά την τελευταία αγωνιστική δεν κατεβαίνει να αγωνισθεί στο Αγρίνιο με την Προοδευτική. Η απόφαση αυτή φυσικά πάρθηκε από το μοναδικό υπεύθυνο του τμήματος τα τελευταία χρόνια και προπονητή κ. Μητρόπαπα Ανδρέα (6η συνεχή χρονιά και 8η συνολικά) καθώς πιθανή άνοδος στην Α2 θα ήταν δύσκολο, έτσι όπως λειτουργούσε το τμήμα Handball του ΔΙΟΜΗΔΗ, να αντιμετωπισθεί οικονομικά.
1999-00, 16η χρονιά, Β’Εθνική (χαμηλά στην κατηγορία αλλά η ομάδα κρατιέται)
Φτάνοντας στην 16η χρονιά της ιστορίας του ο ΔΙΟΜΗΔΗΣ συμμετείχε για 11η σεζόν στη Β’Εθνική, σε μια χρονιά οριακή για την συνέχεια της ομάδας του Άργους. Λειτουργώντας για 6η χρονιά αυτόνομο το τμήμα Handball με μοναδικό υπεύθυνο τον προπονητή της ομάδας κ. Μητρόπαπα Ανδρέα λιγόστευαν τόσο το ενδιαφέρον των αθλητών όσο και οι οικονομικές αντοχές του τμήματος με αποτέλεσμα η χρονιά να βγει με πολλές δυσκολίες αγωνιστικά, με τη βοήθεια σε πολλούς αγώνες αθλητών από το παιδικό του ΔΙΟΜΗΔΗ. Έστω κι έτσι τελείωσε η χρονιά με τον ΔΙΟΜΗΔΗ πολύ χαμηλά στη βαθμολογία και τον υπεύθυνο & προπονητή του τμήματος να ανακοινώνει στους αθλητές ότι αν δεν βρισκόταν λύση για όλα αυτά τα προβλήματα δεν θα υπήρχε συνέχεια… Προπονητής ήταν ο κ. Μητρόπαπας Ανδρέας (7η συνεχή και 9η συνολικά).
2000-01, 17η χρονιά, Β’εθνική (10η χρονιά ο Ανδρέας οργανώνεται και ετοιμάζεται)
left|thumb|150px|2000-2001 Η 17η χρονιά της ιστορίας του ΔΙΟΜΗΔΗ θα είναι η αρχή της αντεπίθεσης της ομάδας του Άργους προς την κορυφή. Έχοντας αναλάβει τις τύχες της μια ομάδα από παλιούς αθλητές και φίλους της (Βλαχοσπύρος Κών/νος, Τσουφλίδης Τόνυ, Ρέντας Παναγιώτης, Βασιλόπουλος Ανδρέας, Αντωνόπουλος Κών/νος, Χατζίκος Παναγιώτης) οργανώνεται για την πορεία προς την κορυφή.
Οι καλοί οιωνοί φάνηκαν από το καλοκαίρι με την κατάκτηση της 3ης θέσης στο 2ο Πανελλήνιο Πρωτάθλημα Beach Handball στο Ρίο και με την ανάδειξη του αθλητή του ΔΙΟΜΗΔΗ Δήμα Α. ως MVP της διοργάνωσης. Συμμετέχοντας για 12η σεζόν στη Β’Εθνική και ενισχυμένος στις μεταγραφές από τους Παπαδόπουλο Νίκο και Μίχο Παναγιώτη (από τον Ποσειδώνα Λουτρακίου) φτάνει κοντά στην άνοδο στην Α2 αλλά την χάνει από τον Θρίαμβο Πατρών. Προπονητής ήταν ο κ. Μητρόπαπας Ανδρέας (8η συνεχή και 10η συνολικά), με έφορο τον κ. Βλαχοσπύρο Κωνσταντίνο.
2001-02, 18η χρονιά, Β’εθνική (13η τελευταία χρονιά στην Β΄, Γεροδήμος, άνοδος)
Άνοδος από την Β' στην Α2 εθνική κατηγορία ανδρών. Προπονητές οι ΣΑΜΠΑΝΗΣ ΠΑΝΑΓΙΩΤΗΣ (μέχρι τον 358ο αγώνα) και ΓΕΡΟΔΗΜΟΣ ΧΡΗΣΤΟΣ (από τον 359ο αγώνα).
2002-03, 19η χρονιά, Α2 εθνική (εκπληκτική πορεία στην Α2, 3ος, άνοδος Α1)
Άνοδος από την Α2 στην Α1 εθνική κατηγορία ανδρών με προπονητή τον Πραγκαστή Ν.
2003-04, 20η χρονιά, Α1 Εθνική (ρίχνει τον ΠΑΟΚ και μένει)
left|thumb|150px|2003-2004 Η χρονιά ξεκίνησε με ντόπιο προπονητικό δίδυμο τους Πραγκαστή και Μητρόπαππα μέχρι την 4η αγωνιστική. Από την 5η και μετά προπονητής αναλαμβάνει ο Γιάννης Βαρελτζής έχοντας έναν πολύ δύσκολο στόχο την παραμονή της ομάδας στην μεγάλη κατηγορία, με παίκτες που στην πλειοψηφία τους δεν είχαν εμπειρίες από την κατηγορία αφού ήταν ντόπιοι ερασιτέχνες με ενθουσιασμό όμως για αυτό που έκαναν και στήριξη από τον κόσμο του Άργους που σε κάθε παιχνίδι γέμιζε το γήπεδο. Η εμπειρία του νέου προπονητή στην Α1, οδηγεί τον νεοφώτιστο Διομήδη στην παραμονή, κάνοντας τότε την υπέρβαση, αφού για να το πετύχει οδήγησε στην Α2 ένα μεγάλο σύλλογο όπως ο ΠΑΟΚ. Μετά από αγώνες play-out στη Θεσσαλονίκη και το Άργος με τον ΠΑΟΚ, επιτυγχάνει την παραμονή στην Α1 εθνική κατηγορία ανδρών.Στα 3 παιχνίδια με τον ΠΑΟΚ είχε 2 νίκες και 1 ήττα, 3/4/04 νίκη εντός 30-29(ημ.15-14) Κωνσταντίνου 11 γκολ, 18/4/04 ήττα εκτός 25-23(ημ.12-7) Πριόβολος 8 γκολ και 24/4/04 νίκη εντός 28-24(ημ.14-6) Πριόβολος 10 γκολ.
2004-05, 21η χρονιά, Α1 εθνική (5ος και Ευρώπη για πρώτη φορά με Βαρελτζή)
left|thumb|150px|2004-2005 Μόλις την 2η χρονιά στην Α1 καταφέρνει να κάνει πάλι την υπέρβαση αφού κατακτά την πέμπτη προνομιούχο θέση στο πρωτάθλημα Α1 ανδρών, αποκτώντας έτσι το δικαίωμα συμμετοχής για πρώτη φορά σε Ευρωπαϊκές διοργανώσεις, Challenge Cup. Η επιτυχία αυτή αποκτά μεγαλύτερη αξία αφού για να το πετύχει άφησε εκτός ευρωπαϊκού ονείρου μια σταθερή αξία της κατηγορίας τον Δούκα. Σε ένα συγκλονιστικό παιχνίδι στο Άργος, την προτελευταία αγωνιστική του πρωταθλήματος όποιος νικούσε έπαιρνε το ευρωπαϊκό εισιτήριο. Σε ένα κατάμεστο γήπεδο στις 7/5/05 ο Διομήδης νικά τον Δούκα 30-23(ημ.16-8) με πρώτο σκόρερ τον Μάξιτς με 10 γκολ και τον Χρυσόπουλο τερματοφύλακα σε πολύ μεγάλη μέρα. Από τα αξιοσημείωτα του πρωταθλήματος, στον αγώνα με τον Ιωνικό Ν.Φ. στο Άργος 18/12/04 (33-24) ο Μάξιτς πετυχαίνει γκολ με φοβερό σουτ από το κέντρο του γηπέδου!
2005-06, 22η χρονιά, Α1 Εθνική (Γ΄ φάση ευρώπης, αποκλεισμός από Στεάουα)
συμμετοχή στους ομίλους της Β΄ φάσης της ευρωπαϊκής διοργάνωσης Challenge Cup και πρόκριση στην Γ΄ φάση (αποκλείστηκε από την μετέπειτα κάτοχο του κυπέλλου Στεάουα Βουκουρεστίου).
2006-07, 23η χρονιά, Α1 εθνική (το πρώτο Final Four με Γεροδήμο)
1η συμμετοχή στο Final Four κυπέλλου ανδρών, 7ος στην τελική βαθμολογία της Α1 ανδρών.
2007-08, 24η χρονιά, Α1 εθνική (το 2ο Final Four με Τσολάκο)
2η συμμετοχή στο Final Four κυπέλλου ανδρών, 6ος στην τελική βαθμολογία της Α1 ανδρών.
2008-09, 25η χρονιά, Α1 εθνική (Γεροδήμος, 3ο Final Four, 1η φορά play off, 3ος)
3η συνεχόμενη συμμετοχή στο Final Four κυπέλλου ανδρών, συμμετοχή στα play off του πρωταθλήματος, 3ος στην τελική βαθμολογία της Α1 ανδρών, αποκτώντας το δικαίωμα συμμετοχής σε ευρωπαϊκή διοργάνωση για 2η φορά στην ιστορία του ομίλου, EHF Cup.
2009-10, 26η χρονιά, Α1 εθνική (Ιταλία και πρώτη φορά στο EHF CUP)
συμμετοχή στην ευρωπαϊκή διοργάνωση EHF CUP αντίπαλος της ιταλικής A.S.D. Pallamano Gammadue Secchia.
2010-11, 27η χρονιά, Α1 εθνική (4ο Final Four, 2ο play off και 4ος)
left|thumb|150px|2010-2011 right|thumb|100px|Βαθμ.10-11 4η συμμετοχή στο Final Four κυπέλλου ανδρών με ήττα από τα Βριλήσσια 29-19(ημ.14-9) Ζαραβίνας 7 γκολ. Συμμετοχή στα play off του πρωταθλήματος με ήττες από ΠΑΟΚ και ΑΕΚ ,ισοπαλία με ΔΟΥΚΑ. 4ος στην τελική βαθμολογία της Α1 ανδρών, αποκτώντας το δικαίωμα συμμετοχής σε ευρωπαϊκή διοργάνωση για 3η φορά στην ιστορία του ομίλου, Challenge Cup. Η χρονιά έκλεισε με προπονητή τον Γιάννη Βαρελτζή στην 2η θητεία του στην ομάδα, αφού αντικατέστησε τον Χ.Γεροδήμο για τους τελευταίους 12 αγώνες (επί συνόλου 67 από την προηγούμενη θητεία του 2004,2005,2006 οδηγώντας την ομάδα για 3η φορά σε Final Four κυπέλλου και για 2η στα play off του πρωταθλήματος. Ο Χ.Γεροδήμος ανέλαβε υπεύθυνος ανάπτυξης του συλλόγου ύστερα από 76 συνεχόμενα παιχνίδια στην 3η κατά σειρά θητεία του στην ομάδα με 101 συνολικά αγώνες με 57 νίκες και μια επιτυχημένη σταδιοδρομία αφού σταθεροποίησε την ομάδα στην Α1 και με χαρακτηριστικό το πειθαρχημένο σύνολο μπήκε για πρώτη φορά στην 1η 4αδα του πρωταθλήματος το 2009, οδήγησε 2 φορές την ομάδα σε Final Four κυπέλλου το 2007 και 2009, έχοντας επίσης συμβάλει καθοριστικά στην άνοδο το 2002 της ομάδας από την Β΄ στην Α2.
2011-12, 28η χρονιά, Α1 εθνική (βασιλιάς Ευρώπης και Ελλάδας)
left|thumb|150px|2011-2012 right|thumb|100px|Βαθμ.11-12 Η 9η συνεχόμενη χρονιά στην Α1 ,η 28η του τμήματος και η 36η του συλλόγου είναι η πιο επιτυχημένη χρονιά. Ο Δημήτρης Δημητρούλιας μετά από 9 χρόνια ως παίκτης αναλαμβάνει καθήκοντα προπονητή, δικαιώνοντας απόλυτα την απόφαση αυτή. Ο Διομήδης κυπελλούχος Ευρώπης κατακτώντας το ευρωπαϊκό τρόπαιο, Challenge Cup, η μεγαλύτερη επιτυχία του ελληνικού handball σε εθνικό και συλλογικό επίπεδο όλων των εποχών. Πρωταθλητής Ελλάδας της Α1 ανδρών δημιουργώντας ρεκόρ νικών (αήττητος στην κανονική περίοδο), 5η συμμετοχή στο Final Four κυπέλλου ανδρών. Για πρώτη φορά αποκτά δικαίωμα συμμετοχής στον μεγαλύτερο ευρωπαϊκό θεσμό το Champions League.
Τίτλοι
right|thumb|150px|Πρωταθλητής Ελλάδας 2011-2012 left|thumb|150px|Κυπελλούχος Ευρώπης 2011-2012 1 Ευρωπαϊκό κύπελλο θριάμβου χειροσφαίρισης: 2012
2 Πρωταθλήματα Ελλάδας χάντμπολ ανδρών: 2012, 2014
Μάλιστα σημείωσε ένα πρωτοφανές ρεκόρ καθώς τερμάτισε αήττητος την κανονική περίοδο με 19 νίκες και μία ισοπαλία, κάτι που συνέβη για πρώτη φορά στην ιστορία της Α1 εθνικής κατηγορίας, που καθιερώθηκε την περίοδο 1989-90.
Καλύτερη επίθεση είχε στον αγώνα με τον Κύδωνα Χανίων (36 γκολ) και καλύτερη άμυνα στον αγώνα με τον Άρη Νικαίας (15 γκολ).
Επιπλέον έφτασε μία ανάσα από το να κατακτήσει αήττητος το πρωτάθλημα (κανονική περίοδος + πλέι οφ), γνώρισε όμως την ήττα από την ΑΕΚ την τελευταία αγωνιστική των πλέι οφ.
Warning (Green Day)
Το Warning είναι το έκτο άλμπουμ του πανκ ροκ συγκροτήματος Green Day. Κυκλοφόρησε στις 3 Οκτωβρίου του 2000 από την Reprise. Βασιζόμενο στον προκάτοχό του, Nimrod (1997) το άλμπουμ απέφυγε το κλασικό πανκ ροκ στιλ της μπάντας και υιοθέτησε ποπ πανκ και φολκ ρυθμούς. Οι στίχοι είναι πιο αισιόδοξοι σε σύγκριση με τις προηγούμενες κυκλοφορίες της μπάντας. Για πρώτη φορά μετά το Kerplunk παραγωγός δεν είναι ο Ρομπ Καβάλο αλλά η μπάντα. Παρά τις επικρίσεις προς τις στιλιστικές αλλαγές της μπάντας, το άλμπουμ έλαβε ως επί το πλείστον θετικά σχόλια από τους κριτικούς μουσικής, οι οποίοι εγκωμίασαν τον Μπίλι Τζο Άρμστρονγκ για τους στίχους του. Παρά το γεγονός ότι έφτασε στο #4 του Billboard 200, το Warning αντιπροσωπεύει τη χαμηλότερη εμπορική κάμψη στην καριέρα των Green Day, αφού είναι το πρώτο άλμπουμ της μπάντας μετά την υπογραφή σε μια μεγάλη δισκογραφική που δεν ανακηρύχθηκε πολυ-πλατινένιο. Το άλμπουμ έχει παρ 'όλα αυτά έχει πιστοποιηθεί χρυσό από την RIAA και μέχρι τον Δεκέμβριο του 2012, είχε πουλήσει 1,2 εκατομμύρια αντίτυπα. Το Warning επανεκδόθηκε σε βινύλιο στις 14 Ιουλίου 2009.
Α.Ο. Διομήδης Άργους
Σύντομη ιστορία ανά αγωνιστική περίοδο πρωτάθλημα/κύπελλο/Ευρώπη
Τελευταία ενημέρωση στις 31 Μαΐου 2012
Warning (Green Day)
Τραγούδια
Έκδοση Μεγάλης Βρετανίας
Α.Ο. Διομήδης Άργους
Οι 10 μεγαλύτεροι σκόρερς στην ιστορία του ομίλου
Τελευταία ενημέρωση στις 31 Μαΐου 2012
Warning (Green Day)
Τραγούδια
13.	"86" (Live in Prague)	3:01
Α.Ο. Διομήδης Άργους
Προπονητές
Τελευταία ενημέρωση στις 31 Μαΐου 2012
Warning (Green Day)
Τραγούδια
Έκδοση Ιαπωνίας και Αυστραλίας
Α.Ο. Διομήδης Άργους
Παίκτες από 15 τέρματα και πάνω σε έναν αγώνα
Τελευταία ενημέρωση στις 31 Μαΐου 2012
Warning (Green Day)
Τραγούδια
13.	"Brat" (Live in Japan)	1:42
Α.Ο. Διομήδης Άργους
Στατιστικά Αγώνων
Τελευταία ενημέρωση στις 31 Μαΐου 2012
Warning (Green Day)
Τραγούδια
14.	"86" (Live in Prague)	3:01
Α.Ο. Διομήδης Άργους
Ευρωπαϊκοί Αγώνες
Τελευταία ενημέρωση στις 31 Δεκεμβρίου 2013
Warning (Green Day)
Συντελεστές
Κατηγορία:Δισκογραφία των Green Day Κατηγορία:Άλμπουμ του 2000
Αριδαία
Η Αριδαία είναι η έδρα και η μεγαλύτερη κωμόπολη του Δήμου Αλμωπίας στην Περιφερειακή Ενότητα Πέλλας της Μακεδονίας. Έχει πληθυσμό 6.561 κατοίκους (2011), καθιστώντας την την τρίτη μεγαλύτερη πόλη της Πέλλας, μετά τα Γιαννιτσά και την Έδεσσα.
Γεωγραφία
Η Αριδαία βρίσκεται σε υψόμετρο 122 μέτρων από την επιφάνεια της θάλασσας χωρίς πολλές απότομες αλλαγές στην τοπογραφία σε ακτίνα 3 χιλιομέτρων, ενώ η περιοχή περιτριγυρίζεται από μεγάλους ορεινούς όγκους, όπως το Καϊμάκτσαλαν, τη Τζένα και το Πάικο. Η περιοχή κυρίως διαθέτει καλλιεργήσιμες εκτάσεις και σε μικρότερο ποσοστό βοσκοτόπια και δέντρα.
Κλίμα
Τα καλοκαίρια στην Αριδαία είναι καυτά, ξηρά και καθαρά, ενώ οι χειμώνες πολύ κρύοι και κατά τόπους νεφελώδεις. Η θερμοκρασία καθ' όλον τον χρόνο ποικίλλει μεταξύ 0°C και 32°C και σπάνια πέφτει κάτω από -6°C ή ανεβαίνει πάνω από 37°C. Βρέχει όλο τον χρόνο, ενώ οι χιονοπτώσεις είναι σπάνιες.
Δημογραφικά
Εκτός από τον ντόπιο πληθυσμό, στην Αριδαία υπάρχει και ισχυρή παρουσία προσφύγων από τη Μικρά Ασία, οι οποίοι εγκαταστάθηκαν το 1923. Οι πρόσφυγες αυτοί, συνεισέφεραν στην ανάπτυξη της Αριδαίας ως κωμόπολης.
Εκπαίδευση
Στην Αριδαία λειτουργεί Δημόσιο ΙΕΚ. Επίσης, λειτουργούν έξι Νηπιαγωγεία (εκ των οποίων το ένα είναι ειδικό), πέντε Δημοτικά σχολεία, (εκ των οποίων το ένα είναι ειδικό), δύο Γυμνάσια, ένα ΓΕΛ, δύο ΕΠΑΛ (εκ των οποίων το ένα είναι εσπερινό), ΕΚ και ΕΕΕΚ.
Μέσα
Στην Αριδαία λειτουργεί και τοπική εφημερίδα ονόματι AridaiaNews, καθώς και δύο ραδιοφωνικοί σταθμοί, οι Ράδιο Αλμωπία 97.1 και Ιδιωτικό Ραδιόφωνο Αλμωπίας 106.7
Μεταφορές
Το τοπικό ΚΤΕΛ Πέλλας συνδέει την Αριδαία με την Έδεσσα, τη Σκύδρα, την Αθήνα και τη Θεσσαλονίκη, καθώς και ορισμένους γύρω οικισμούς (τον Αρχάγγελο, την Όρμα, τον Μεγαπλάτανο, το Μοναστηράκι, τους Προμάχους, τη Σωσάνδρα, το Νεοχώρι, το Βορεινό, τη Θηριόπετρα, το Λουτράκι, το Ριζοχώρι και τη Φιλώτεια). Όσον αφορά το οδικό δίκτυο, υπάρχουν πέντε (5) επαρχιακές οδοί που ενώνουν την Αριδαία με τους γύρω οικισμούς. Αυτές είναι:
1. Έδεσσα - Αριδαία. (Πέλλας 1)
2. Αριδαία - Εξαπλάτανος - Νότια (Όρια Π.Ε. Πέλλας-Κιλκίς)
3. Αριδαία - Λουτράκι - Λουτρά Πόζαρ. (Πέλλας 7)
4. Αριδαία - Πολυκάρπι. (Πέλλας 8)
5. Αριδαία - Πρόμαχοι. (Πέλλας 9)
Η Αριδαία δεν διαθέτει ενεργό σιδηροδρομικό σταθμό και εξυπηρετείται από τον Σιδηροδρομικό Σταθμό Εδέσσης, αλλά στην περίοδο 1916-1936 λειτούργησε σιδηροδρομικό δίκτυο που την ένωνε με τη Σκύδρα και την Όρμα. Τον σιδηρόδρομο, οι Αριδαιώτες τον ονόμαζαν «Τρενάκι της Καρατζόβας». Ο τότε σιδηροδρομικός σταθμός διατηρείται μέχρι σήμερα και λειτουργεί ως μουσείο φυσικής ιστορίας.
Αθλητισμός
Η ποδοσφαιρική ομάδα του Αλμωπού αποτελεί το σπουδαιότερο αθλητικό σωματείο της Αριδαίας. Με έτος ιδρύσεως το 1926 και χρώματα της ομάδας το μπλε και το λευκό, αποτελεί κατά τον τελευταίο αιώνα το σήμα κατατεθέν της ευρύτερης Αλμωπίας, έχοντας πολυετή παρουσία στα εθνικά πρωταθλήματα. Αγωνίζεται στο επαγγελματικό πρωτάθλημα της Σούπερ Λιγκ 2. Έδρα της ομάδα είναι πάντα το Δημοτικό Στάδιο Αριδαίας.
Άλλες πληροφορίες
Έως το 1922 ήταν γνωστή ως Σούμποτσκο (νοτιοσλαβικά: С'ботско / S'botsko / Съботско), ημερομηνία κατά την οποία και μετονομάστηκε, αρχικώς, σε Αρδέα, ενώ στη συνέχεια σε Αριδαία.
Η Αριδαία έχει αναπτυχθεί τουριστικά, καθώς είναι η πλησιέστερη κωμόπολη στα Λουτρά Πόζαρ, μία δημοφιλή πηγή ιαματικών λουτρών (απέχουν περίπου 13 χιλιόμετρα).
Μέχρι και τα τέλη της δεκαετίας του '80 στην Αριδαία λειτουργούσαν εργοστάσια επεξεργασίας κόκκινου πιπεριού, τα μοναδικά στην Ελλάδα, με εξαγωγές (κυρίως σε βαλκανικές χώρες).
Η Αριδαία σήμερα έχει δύο εκκλησίες ο κεντρικός ναός της πόλεως όπου είναι αφιερωμένος στη μνήμη των αγίων Νικάνδρου και Ιωαννικίου όπου είναι και οι πολιούχου της πόλεως και πανηγυρίζει κάθε χρόνο στις 4 Νοεμβρίου. Και ο άλλος ναός της Αριδαίας είναι χτισμένος στις εργατικές κατοικίες και είναι αφιερωμένος στη μνήμη του Αγίου Αντωνίου και πανηγυρίζει κάθε χρόνο στις 17 Ιανουαρίου.
Πηγές
Κατηγορία:Δήμος Αλμωπίας Κατηγορία:Κωμοπόλεις του νομού Πέλλας
Γέφυρα (αποσαφήνιση)
Ο όρος Γέφυρα μπορεί να αναφέρεται στη:
Γεωγραφία
Στην Ελλάδα, με το όνομα Γέφυρα υπάρχουν οι παρακάτω οικισμοί:
Υπάρχουν επίσης:
Κατηγορία:Αποσαφηνίσεις ελληνικών τοπωνυμίων
Pont (desambiguació) Most (rozcestník) Brücke (Begriffsklärung) Ponte (homónimos) Most (rozlišovacia stránka) Міст (значення)
Πέντρο Πίρες
Ο Πέντρο Πίρες (Pedro Verona Rodrigues Pires, 29 Απριλίου 1934) είναι σοσιαλιστής πολιτικός από το Πράσινο Ακρωτήριο και πρόεδρος του κράτους από το 2006. Είναι επίσης πρόεδρος (εξελέγη το 1993 ) του Αφρικανικού Κόμματος για την Ανεξαρτησία του Πράσινου Ακρωτηρίου. Το Μάρτιο του 2001 ανέλαβε πρόεδρος με το Αφρικανικό Κόμμα για την Ανεξαρτησία του Πρασίνου Ακρωτηρίου (PAICV) διαδεχόμενος τον Αντόνιο Μασκαρένιας Μοντέιρο και κυβέρνησε ως το Σεπτέμβριο του 2011.
Καριέρα
Γεννήθηκε στις 29 Απριλίου 1934. Υπήρξε πρωθυπουργός από το 1975 μέχρι το 1991, οπότε και ηττήθηκε στις πρώτες πολυκομματικές εκλογές στη χώρα. Νωρίτερα, τον Αύγουστο του 1990 αντικατέστησε τον Αριστίντες Περέιρα στο αξίωμα του γενικού γραμματέα του κόμματος PAICV. Το 1997 εξελέγη με 68% πρόεδρος του κόμματος από το συνέδριο
Πρόεδρος
Η πρώτη του θητεία στον προεδρικό θώκο ξεκίνησε έπειτα από την οριακή του νίκη στις προεδρικές εκλογές του 2001 . Επανεξελέγη στις εκλογές της 12ης Φεβρουαρίου 2006, με 50,98% έναντι 49,02% για τον Κάρλος Βέιγκα.
Παραπομπές
Κατηγορία:Πρόεδροι του Πράσινου Ακρωτηρίου Κατηγορία:Πρωθυπουργοί του Πράσινου Ακρωτηρίου
Άλος (αρχαία πόλη)
Η Άλος ήταν αρχαία ελληνική πόλη της Θεσσαλίας, χτισμένη στις βορειοανατολικές υπώρειες του όρους Όθρυς και την πεδιάδα του Αλμυρού, σε απόσταση περίπου 100 μ. από τη θάλασσα. Η θέση της είχε μεγάλη στρατηγική σημασία στην αρχαιότητα, καθώς έλεγχε το στενό πέρασμα από τον Παγασητικό στον Μαλιακό κόλπο και κατά συνέπεια τον δρόμο από τη βόρεια προς τη νότια Ελλάδα. μικρογραφία|Η αρχαία πόλη της 'Αλου Η πόλη αναφέρεται στον Κατάλογο Νεών της Ιλιάδας (Β 682), ενώ στον Ηρόδοτο (7, 173) είναι γνωστή ως σημαντικό λιμάνι κατά τους Περσικούς Πολέμους. Το 346 π.Χ. ο Φίλιππος Β΄ της Μακεδονίας την κατέστρεψε. Στην πρώιμη Ελληνιστική περίοδο, γύρω στο 302 π.Χ., η πόλη επανιδρύθηκε πιθανότατα ως επίνειο της Αχαΐας Φθιώτιδας. Νέα καταστροφή υπέστη πιθανόν από σεισμό το 265 π.Χ.
Κολιάκι Αργολίδας
Το Κολιάκι είναι ημιορεινό χωριό του νομού Αργολίδας. Ανήκει στην κοινότητα Τραχειάς της Δημοτικής Ενότητας Επιδαύρου του Δήμου Επιδαύρου της Περιφέρειας Πελοποννήσου. Είναι χτισμένο στην πλαγιά του βουνού πίσω από την Παλαιά Επίδαυρο σε υψόμετρο 250 μέτρων. Ο πληθυσμός του σύμφωνα με την απογραφή του 2011 είναι 168 κάτοικοι. Κύριο προϊόν του χωριού, όπως και των γειτονικών χωριών, είναι η παραγωγή τυριών.
Πληθυσμός
Το Κολιάκι είχε σημαντική αύξηση πληθυσμού απο το 1889 μέχρι και το 1961. Έκτοτε όμως ο πληθυσμός έχει μειωθεί σημαντικά. Πρέπει να σημειωθεί πως στην πρώτη απογραφή που συμπεριλήφθηκε το Κολιάκι το 1879 είχε ομαδοποιηθεί με την Τραχειά.
Εξωτερικοί σύνδεσμοι
Κατηγορία:Χωριά του νομού Αργολίδας Κατηγορία:Δήμος Επιδαύρου
Λινοβάμβακοι
Οι Λινοβάμβακοι (στην κυπριακή διάλεκτο και Λινοπάμπατζοι ) ήταν μια κοινότητα με ανάμικτες μουσουλμανικές και χριστιανικές πρακτικές, που ζούσε στην Κύπρο. Σήμερα, αποτελούν μέρος των Τουρκοκύπριων.
Ετυμολογία
Η λέξη Λινοβάμβακοι είναι σύνθετη από τις λέξεις λινό (ύφασμα) και βαμβάκι. Με αυτήν περιγράφονταν οι Χριστιανοί στη Κύπρο, κυρίως Έλληνες Ορθόδοξοι, που υποχρεώνονταν να γίνουν μουσουλμάνοι. Στη πραγματικότητα, οι άνθρωποι αυτοί εμφανίζονταν μεν δημόσια σαν μουσουλμάνοι, στο σπίτι τους όμως, ή μεταξύ γνωστών, ήταν Έλληνες και Χριστιανοί.
Δεν είναι γνωστός ο ακριβής λόγος της προέλευσης της λέξης. Μια ερμηνεία λέει πως, επειδή οι εξισλαμισμένοι από την μια εμφανίζονταν δημόσια σαν μουσουλμάνοι και από την άλλη σαν Χριστιανοί, λέγονταν λινοβάμβακοι επειδή ήταν σαν ρούχο που από την μια είναι λινό και από την άλλη βαμβακερό. Άλλη ερμηνεία λέει πως ονομάζονταν έτσι επειδή είχαν του λιναριού τα πάθη, διότι το λινάρι απαιτούσε πολλή και δύσκολη δουλειά για την καλλιέργεια του, μα είχε και πολλά οικονομικά οφέλη. Έτσι, λέει η ερμηνεία αυτή, ο όρος λινοβάμβακοι χρησιμοποιούνταν ως μεταφορά για να τους προσδιορίσει επειδή μυστικά ήταν Χριστιανοί και δημόσια μουσουλμάνοι.
Ιστορία
Ο Βενετοτουρκικός πόλεμος (1570-1573) κατέληξε με την Κύπρο υπό οθωμανική κατάκτηση. Αμέσως μετά τον πόλεμο τέθηκαν σε ισχύ κυρώσεις για τον Λατινικό πληθυσμό του νησιού. Με την Βενετοτουρκική αντιπαλότητα στο αποκορύφωμά της, οι Οθωμανοί φοβόνταν το ρίσκο ασφαλείας που εξέθεταν οι Λατινο-Καθολικοί της Κύπρου, και πιο συγκεκριμένα ότι θα μπορούσαν να δελεάσουν τους Βενετούς να επιστρέψουν. Ως αποτέλεσμα, η Οθωμανική ανεκτικότητα προς την Καθολική κοινότητα ήταν πολύ λιγότερη από αυτή προς την Ελληνική Ορθόδοξη κοινότητα. Εκτός από την πολιτική και θρησκευτική πίεση, υπήρχε μια οικονομική καταπίεση που συμπεριλάμβανε την αφαίρεση των δικαιωμάτων τους πάνω στη δική τους περιουσία. Οι Καθολικοί κάτοικοι, που αποτελούσαν μηδαμηνά ποσοστά επί του συνολικού πληθυσμού, και που επηρεάστηκαν από αυτές τη καταπίεση, αποτελούνταν από Λατίνους, Βενετούς, Μαρωνίτες και Αρμένιους (που δεν ήταν καθολικοί), οι οποίοι ασπάστηκαν το Ισλαμ για να αποφύγουν τη δουλεία, την καταπίεση ή και τον θάνατο. Από αυτούς προήλθε ένα μέρος των Λινοβαμβάκων. Με την συνέχιση της τουρκοκρατίας και της ασυδοσίας που την χαρακτήριζε, και για να γλιτώσουν από τη καταπίεση, πολλοί Έλληνες δήλωναν μουσουλμάνοι. Με το ξεκίνημα της Βρεττανικής κατοχής στο νησί το 1878 πολλοί από αυτούς επέστρεψαν πίσω στην Ορθοδοξία, αλλά κανένας στο Ρωμαιοκαθολικισμό και ειδικά στη Μαρωνίτικη κοινότητα --η οποία υπάρχει ακόμα στο νησί.
Οι Λινοβάμβακοι δεν έδειχναν προς τα έξω την Χριστιανική θρησκεία τους, λόγω του ψεύτικου προσηλυτισμού τους. Στην καθημερινή ζωή επέλεγαν ένα μουσουλμανικό όνομα που να μοιάζει με το χριστιανικό. Π.χ. αν λέγονταν Μιχάλης, επέλεγαν το όνομα Κεμάλ. Ή, αν λέγονταν Αβραάμ, επέλεγαν το Ιμπραήμ, ο Ιωσήφ γινόταν δημόσια Γιουσούφ, ο Μωυσής γινόταν Μούσα. Στην ετήσια στρατολόγηση συχνά επιλέγονταν στον Οθωμανικό στρατό, και απέφευγαν την πληρωμή φόρων για μη μουσουλμάνους. Οι Λινοβάμβακοι δεν υιοθέτησαν αληθινά το Ισλάμ, αλλά μόνο στην εξωτερική εμφάνιση. Αυτό τους επέτρεπε να έχουν τα πλεονεκτήματα που παρέχονταν μόνο σε μουσουλμάνους. Για παράδειγμα, κατανάλωναν συχνά αλκοόλ και χοιρινό κρέας, και δεν παρευρίσκονταν σε θρησκευτικές τελετές και παραδόσεις παρόμοιες με την "τουρκοκυπριακή" κουλτούρα σήμερα. Λόγω της χριστιανικής προέλευσης τους, πολλά από τα χωριά των Λινοβαμβάκων έχουν ελληνικά και χριστιανικά ονόματα, όπως ονόματα αγίων. Η ελληνική τους προέλευση φαίνεται, επίσης, και από τον τρόπο που προφέρουν την ελληνική γλώσσα. Η προφορά αυτή δεν δείχνει προέλευση από ομιλητές της τουρκικής μα από ομιλητές της Ελληνικής.
Οι πολιτιστικές ρίζες και η ιστορία των Λινοβαμβάκων μπορεί να βρεθεί μέσα από όλη την Τουρκοκυπριακή ζωή και λογοτεχνία. Για παράδειγμα, δύο από τους κυριότερους και διακεκριμένους χαρακτήρες στην Κυπριακή λαογραφία είναι οι "Gavur Imam" (άπιστος ιμάμης) και "Χασάν Πουλί". Οι Λινοβάμβακοι έγιναν μέρος της πλειοψηφίας όλων των εξεγέρσεων και επαναστάσεων ενάντια στην οθωμανική κυριαρχία, και άλλων τοπικών φορέων εξουσίας στο νησί.
Εγκατάσταση
Πολλά από τα χωριά και τις γειτονικές περιοχές που έγιναν τουρκοκυπριακά κτήματα, ήταν στο παρελθόν κέντρα δραστηριότητας των Λινοβάμβακων. Αυτά περιλαμβάνουν τα:
Οι Λινοβάμβακοι σήμερα
Το σύστημα των μιλλέτ της Οθωμανικής αυτοκρατορίας καταργήθηκε από την βρετανική αποικιακή διοίκηση. Σε αυτή την περίοδο, οι άνθρωποι της Κύπρου διαχωρίστηκαν σε δύο κύριες ομάδες στις απογραφές και τα αρχεία διοίκησης. Επειδή μέχρι το 1914 η Βρεττανία εξασφάλισε μόνο την διοίκηση της Κύπρου αλλά όχι την κυριαρχία, ήθελε να έχει καλές σχέσεις με την Τουρκία. Και έτσι στις απογραφές οι Λινοβάμβακοι θεωρούνταν σαν μέρος των Τουρκοκυπρίων.
Η πολιτική της Τουρκίας σχετικά με τους τουρκοκύπριους και ο μαζικός παράνομος εποικισμός στο κατεχόμενο τμήμα του νησιού, οδήγησε σε πολιτική αναταραχή και σε αυξανόμενη ένταση μεταξύ Τουρκοκυπρίων και Τούρκων. Σε απάντηση της σύγκρουσης υπήρξε μια εκ νέου αφύπνιση των ριζών των Λινοβαμβάκων από την Τουρκοκυπριακή κοινωνία που έχει οδηγήσει στο σχηματισμό οργανισμών και ομάδων.
Emmones Idees
Έμμονες Ιδέες είναι ο τίτλος του δέκατου τρίτου προσωπικού άλμπουμ της Ελληνίδας καλλιτέχνιδας, Καίτης Γαρμπή. Κυκλοφόρησε στις 15 Οκτωβρίου του 2003 από τη Sony Music Greece και κέρδισε χρυσή διάκριση μέσα σε μία εβδομάδα, ενώ μετά από έναν μήνα έγινε πλατινένιο, ξεπερνώντας σε πωλήσεις τα 50.000 αντίτυπα*. Το πρώτο single ήταν το «Να Περνάς» ως πρόδρομος του άλμπουμ και κυκλοφόρησε ενάμιση μήνα νωρίτερα από τη κυκλοφορία του δίσκου, το οποίο ήταν αρχικά προγραμματισμένο να κυκλοφορήσει τον Σεπτέμβριο αλλά αναβλήθηκε για τον Οκτώβριο, και περιέχει μερικά από τα πιο επιτυχημένα τραγούδια της όπως το «Να Περνάς», το «Άντρες», το «Εσένα Μόνο» και το ντουέτο «Πόσο Θα 'Θελα». Περιέχει και το «Ήλιος Ή Βροχή» το οποίο είναι μια διασκευή του Youm Wara Youm που είχαν ερμηνεύσει ως ντουέτο οι Samira Said και Cheb Mami. Ήταν διαθέσιμο σε δύο διαφορετικές εκδόσεις: μια τυπική έκδοση με τα 16 τραγούδια και μια "Limited Edition" με ένα μπόνους DVD που περιελάμβανε τα βίντεο κλιπ του Μια Καρδιά μαζί με τη βιογραφία της, τη δισκογραφία της και φωτογραφίες. Ο Γιάννης Δουλάμης με την επιχείρηση Dewar, βασικό χορηγό του άλμπουμ, διοργάνωσε μια μεγάλη γιορτή για τη παρουσίαση του νέου χρυσού άλμπουμ της (πωλήθηκαν περισσότεροι από 30.000 δίσκους μόνο τη πρώτη εβδομάδα κυκλοφορίας του) καθώς και το πολυπλατινένιο βραβείο για τα προηγούμενα άλμπουμ της.
Singles
Τα ακόλουθα singles κυκλοφόρησαν επίσημα σε ραδιοφωνικούς σταθμούς με μουσικά βίντεο, εκτός από τα τραγούδια «Άντρες» και «Τα Ριψοκίνδυνα». Τα τραγούδια «Έμμονες Ιδέες», «Στεναχωριέμαι» και «Ζήλια» δεν κυκλοφόρησαν ως single, αλλά κέρδισαν μεγάλο airplay.
«Να Περνάς»
Ήταν το πρώτο single και κυκλοφόρησε στις 5 Σεπτεμβρίου του 2003 με βίντεο κλιπ. Κάποιες σκηνές γυρίστηκαν στο λιμάνι της Θεσσαλονίκης. Γνώρισε τεράστια επιτυχία (και αποτελεί ένα από τα πιο διαχρονικά χασάπικα της) με αποτέλεσμα να παίζει στα ραδιόφωνα κάθε ώρα για έναν χρόνο.
«Πόσο Θα 'Θελα»
Ήταν το δεύτερο single και κυκλοφόρησε τη 1η Οκτωβρίου του 2003 με βίντεο κλιπ. Το ντουέτο της με τον Γιάννη Βαρδή ξεχώρισε και εξακολουθεί να παίζεται συχνά στα ραδιόφωνα μέχρι σήμερα.
«Άντρες»
Ήταν το τρίτο single και κυκλοφόρησε στις 3 Νοεμβρίου του 2003 σημειώνοντας μεγάλο airplay.
«Εσένα Μόνο»
Ήταν το τέταρτο single και κυκλοφόρησε στις 3 Δεκεμβρίου του 2003 με βίντεο κλιπ, το οποίο γυρίστηκε στο Λονδίνο με τον σύζυγο της, Διονύση. Η πρωτότυπη μουσική συντέθηκε από τον συνθέτη, Eldar Mansurov, το 1988 και αποτελεί μια επανεκτέλεση του από τον Δημήτρη Κοντόπουλο. Το τραγούδι γνωρίζει τεράστια επιτυχία μέχρι σήμερα και θεωρείται μία από τις πιο επιτυχημένες μπαλάντες της δεκαετίας.
«Τα Ριψοκίνδυνα»
Ήταν το πέμπτο single και κυκλοφόρησε στις 2 Φεβρουαρίου του 2004 και σημείωσε μια αξιοπρεπή πορεία στα ραδιόφωνα.
«Άψυχα Πράγματα»
«Έμμονες Ιδέες [Medley]»
Πρόκειται για μια μίξη 3 τραγουδιών του άλμπουμ («Απόψε, Θεέ Μου, Ανάψει Τ’ Αστέρια», «Τα Ριψοκίνδυνα», «Δε Σ’ Αγαπάει») που ήταν στις επιλογές του ραδιοφώνου και κυκλοφόρησε στις 9 Ιουνίου του 2004 με βίντεο κλιπ.
Charts
Το άλμπουμ Έμμονες Ιδέες έκανε το ντεμπούτο του στο νούμερο 1 στα charts «Top 50 Greek Albums» του IFPI.
Ο δίσκος έγινε χρυσός σε μία εβδομάδα και αργότερα πιστοποιήθηκε ως πλατινένιος, σύμφωνα με τις πωλήσεις του.
Πηγές
<references group="" responsive="1"> Κατηγορία:Άλμπουμ του 2003 Κατηγορία:Δισκογραφία της Καίτη Γαρμπή
Γκάρι Ρόζιγκτον
Ο Γκάρι Ρόζιγκτον (Gary Rossington, 4 Δεκεμβρίου 1951 - 5 Μαρτίου 2023) ήταν Αμερικανός κιθαρίστας και συνθέτης της ροκ μουσικής, γνωστός ως το μοναδικό παραμένον ιδρυτικό μέλος του southern rock συγκροτήματος Lynyrd Skynyrd. Στο παρελθόν, έχει σχηματίσει τους Rossington-Collins Band μαζί με τον κιθαρίστα Άλεν Κόλινς.
Βιογραφία
Ο Ρόζινγκτον γεννήθηκε τον Δεκέμβριο του 1951 στο Τζάκσονβιλ της Φλόριντας και έχασε τον πατέρα του λίγο μετά την γέννηση του. Το γεγονός αυτό, τον ώθησε να δεθεί ακόμη περισσότερο με την μητέρα του, Μπερνίς, δίνοντας το όνομα της στην πρώτη του κιθάρα.
Σε ηλικία δεκατριών ετών, το καλοκαίρι του 1964, ξεκίνησε την μουσική του καριέρα, μαζί με το ντράμερ Μπομπ Μπερνς. Για εξήντα δολάρια αγόρασε μία κιθάρα Sears Silvertone και μαζί με τον Μπερνς και τον μπασίστα Λάρι Τζάνστρομ σχημάτισαν το πρώτο τους συγκρότημα. Με την βοήθεια του Λόιντ Φίλιπς, ενός κιθαρίστα ο οποίος είχε σχέση με την αδελφή του, ο Ρόζινγκτον βελτίωσε τις μουσικές του ικανότητες.
Η τριάδα των Μπερνς, Ρόζινγκτον και Τζάνστρομ, σχημάτισε μία πρώιμη μορφή των Lynyrd Skynyrd μαζί με τον κιθαρίστα Άλεν Κόλινς και τον τραγουδιστή Ρόνι Βαν Ζαντ και με την βοήθεια του μάνατζερ Άλαν Γουόλντεν ηχογράφησαν το πρώτο τους ντέμο το 1970. Το συγκρότημα απέρριψε μία προσφορά από την "Capricorn Records" και συνέχισε να παίζει ζωντανά σε μπαρ και κλαμπ της περιοχής τους.
Το 1973, οι Lynyrd Skynyrd ανακαλύφθηκαν από τον Αλ Κούπερ και υπέγραψαν στην "MCA", μέσω της οποίας κυκλοφόρησαν το πρώτο τους άλμπουμ με τίτλο "(Pronounced 'Lĕh-'nérd 'Skin-'nérd)". Ο δίσκος περιείχε πολύ μεγάλες επιτυχίες, αλλά το άστρο του Ρόζινγκτον έλαμψε στο σόλο του τραγουδιού "Freebird", το οποίο έχει χαρακτηριστεί ως ένα από τα καλύτερα σόλο κιθάρας όλων των εποχών.
Ακολούθησαν μία σειρά ιδιαίτερα επιτυχημένων δίσκων, όπως το "Second Helping" (1974), το "Nuthin' Fancy" (1975), το "Gimme Back My Bullets" (1976) και το ζωντανά ηχογραφημένο "One More from the Road" (1976). Τον Σεπτέμβριο του 1976, ο Ρόζινγκτον είχε ατύχημα με το αυτοκίνητο του, αφού οδηγώντας μεθυσμένος έπεσε πάνω σε ένα δέντρο, χωρίς να υποστεί σοβαρό τραυματισμό. Το ατύχημα αυτό, αποτέλεσε την έμπνευση για τους στίχους του κομματιού "That Smell".
Στις 20 Οκτωβρίου 1977, το συγκρότημα είχε μόλις κυκλοφορήσει το άλμπουμ "Street Survivors" αλλά η πορεία του διακόπηκε απότομα, όταν μετά από αεροπορικό δυστύχημα έχασαν την ζωή τους ο Ρόνι Βαν Ζαντ, ο κιθαρίστας Στιβ Γκέινς, ο μάνατζερ Ντιν Κιλπάτρικ και παράλληλα τραυματίστηκαν πολλά μέλη του συγκροτήματος και του βοηθητικού προσωπικού. Ο Ρόζινγκτον έσπασε όλα τα άκρα του, όπως και την λεκάνη και τα πλευρά του. Μετά την ανάρρωση τους, τα εναπομείναντα μέλη αποφάσισαν να διαλύσουν το συγκρότημα.
Το 1980, ο Ρόζινγκτον και ο Κόλινς σχημάτισαν τους The Rossington-Collins Band, μαζί με τους Λέον Γουίλκισον, Ντέιλ Κραντζ και Μπίλι Πάουελ, κυκλοφορώντας το άλμπουμ "Anytime, Anyplace, Anywhere" και πουλώντας περισσότερα από ένα εκατομμύριο αντίτυπα. Ακολούθησε το "This Is the Way", με μικρότερη εμπορική επιτυχία.
Το σπάσιμο του ποδιού του Ρόζινγκτον, ο θάνατος της συζύγου του Κόλινς και η ερωτική σχέση του Ρόζινγκτον με την Κραντζ οδήγησαν το συγκρότημα σε διάλυση. Το ζευγάρι παντρεύτηκε τον Μάιο του 1982 και αποσύρθηκαν σε ένα αγρόκτημα, όπου διέμειναν για τα επόμενα χρόνια.
Μετά από αποχή τεσσάρων ετών από την μουσική βιομηχανία, επανήλθε με τους Rossington και τον δίσκο "Returned to the Scene of the Crime". Το 1987, οι Lynyrd Skynyrd επανενώθηκαν και πραγματοποίησαν την πρώτη τους ζωντανή εμφάνιση στο "Charlie Daniels' Volunteer Jam".
Απεβίωσε στις 5 Μαρτίου 2023.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Αμερικανοί συνθέτες Κατηγορία:Ροκ μουσικοί
174567 Βάρντα
Η Βάρντα (αγγλικά: Varda), με προσωρινό προσδιορισμό 2003 MW12, είναι ένα μεγάλο αντικείμενο της ζώνης του Κάιπερ, με διάμετρο περίπου 800 χιλιόμετρα. Ανακαλύφθηκε το 2003. Τις 16 Ιανουαρίου 2014 ανακοινώθηκε ότι θα ονομαστεί Βάρντα, από τη φανταστική βασίλισσα των Βάλαρ και κύριο χαρακτήρα της μυθολογίας που επνεύστηκε ο Τζον Ρόναλντ Ρούελ Τόλκιν.
Τροχιά
Τo αφήλιο του είναι 52,1 ΑΜ από τον Ήλιο, το περιήλιο 39 ΑΜ από τον Ήλιο και η μέση απόστασή του από τον Ήλιο είναι 45,6 ΑΜ. Περιφέρεται γύρω από τον Ήλιο σε 308 χρόνια, με ταχύτητα 4,38 m/s. Κλίση 21,5 μοίρες. Έχει παρατηρηθεί 68 φορές, από το 1980 μέχρι το 2010.
Φυσικά Χαρακτηριστικά
Η διάμετρός του υπολογίζεται με βάση παρατηρήσεις από το διαστημικό τηλεσκόπιο Χέρσελ ότι είναι περίπου 800 χιλιόμετρα. Το αλβέδο του υπολογίζεται ότι είναι 0,1. Υπολογίζεται με κάποιες μικρής διάρκειας φασματικές παρατηρήσεις ότι έχει περίοδο περιφοράς 5,9 ώρες.
Σημειώσεις
Κατηγορία:Μεταποσειδώνια αντικείμενα Κατηγορία:Υποψήφιοι πλανήτες νάνοι
Τζιμ Καβίζελ
Ο Τζιμ Καβίζελ (James Patrick "Jim" Caviezel, 26 Σεπτεμβρίου 1968) είναι Αμερικανός ηθοποιός. Έκανε το ντεμπούτο του το 1991 στην ταινία Το Δικό μου Αϊντάχο (My Own Private Idaho). Έγινε παγκοσμίως γνωστός από το ρόλο του ως Ιησούς Χριστός στην ταινία του Μελ Γκίμπσον το 2004, Τα Πάθη του Χριστού.
Αρχικά ήταν να παίξει το ρόλο του Σκοτ Σάμερς/Κύκλωπα στους X-Men το 2000, αλλά έπρεπε να εγκαταλείψει το ρόλο λόγω των υποχρεώσεών του στην ταινία Φονική Συχνότητα.
Από το 2011 πρωταγωνιστεί στην πετυχημένη αμερικάνικη δραματική σειρά Person of Interest του Τζόναθαν Νόλαν (The Prestige, Ο Σκοτεινός Ιππότης, Ο Σκοτεινός Ιππότης: Η Επιστροφή).
Πρώιμος βίος και εκπαίδευση
Ο Τζιμ Καβίζελ γεννήθηκε στο Μάουντ Βέρνον της Ουάσινγκτον στις 26 Σεπτεμβρίου του 1968. Είναι γιος της Μάργκαρετ "Μάγκι" Λέϊβερι, πρώην ηθοποιού και νοικοκυράς, και του Τζέιμς Πάτρικ "Τζιμ" Καβίζελ του πρεσβύτερου, χειροπράκτη. Έχει έναν μικρότερο αδερφό τον Τίμοθι, και τρεις αδελφές, την Αν, την Έιμι, και την Έριν, ανατράφηκε σε μια σφιχτοδεμένη καθολική οικογένεια στο Κόνγουεϊ της Ουάσιγκτον. Το επώνυμό του είναι Ρωμανικής καταγωγής. Ο πατέρας του είναι ελβετικής και σλοβακικής καταγωγής, ενώ η μητέρα του είναι ιρλανδικής καταγωγής.
Ο Καβίζελ πήγε στο γυμνάσιο του Μάουντ Βέρνον για δυο χρόνια, και στη συνέχεια μετακόμισε στο Σιάτλ και ζούσε με οικογενειακούς φίλους, προκειμένου να παίξει μπάσκετ σε ένα καθολικό γυμνάσιο. Την επόμενη άνοιξη, πήγε στο καθολικό γυμνάσιο Τζον Φ. Κένεντι στο Μπέριν, όπου έπαιξε μπάσκετ, και αποφοίτησε το 1987.
Μετά από το γυμνάσιο, γράφτηκε στο κολέγιο Μπελβί, όπου ως αθλητής έπαιξε κολεγιακό μπάσκετ. Ένας τραυματισμός στο πόδι, στο δεύτερο έτος του, του έθεσε τέλος στις ελπίδες του από μια καριέρα μπάσκετ στο NBA. Μεταγράφεται στο Πανεπιστήμιο της Ουάσιγκτον, όπου στράφηκε στην ηθοποιία και έγινε μέλος της αδελφότητας ΣΧ.